
Budapest Főváros XIV. Kerület Zugló Önkormányzata
Rózsa András polgármester
Szám: 123-561/2026.
Nyilvános ülésen tárgyalandó!
Napirend száma:…….

Képviselő-testület 
2026. szeptember 3-ai ülésére

Tisztelt Képviselő-testület!

Sürgősség indoka: Az emléktábla kihelyezésének időpontja

Tárgy: Javaslat Barcza Gedeon tiszteletére emléktábla állítására
I. Előzmények

Budapest Főváros XIV. Kerület Zugló Önkormányzata Képviselő-testület elé kerülő javaslat célja, hogy Budapest XIV. kerületében Barcza Gedeon, a magyar sakkozás kiemelkedő alakja előtt tisztelegve méltó módon őrizze és ápolja a sportág, valamint a kerülethez kapcsolódó sakkhagyományok emlékét. Barcza Gedeon személye különösen szorosan kötődik Budapest XIV. kerületéhez.
Barcza Gedeon (1911. augusztus 21. – 1986. február 27.) sakkversenyzői pályafutása négy évtizedre tehető. 1936-ban sakkmester lett, 1954-ben nagymester. Nyolcszor volt magyar sakkbajnok, és hét sakkolimpián vett részt a magyar csapat tagjaként. Kiváló mesteredző és sakk szakíró volt, a huszárvégjátékok szakértője. Nevét viseli a Barcza-rendszer (nemzetközi nevén Barcza System), amely egy rendkívül rugalmas és zárt sakkmegnyitási rendszer a világos bábukkal játszó fél számára.
Négy évtizeden keresztül a magyar sakkozás meghatározó alakja volt, több magasrangú állami elismerésben részesült. 2012-ben posztumusz megkapta a Magyar Sakkszövetség és a Magyar Sakk Kultúráért Alapítvány által alapított „Caissa lovagja” címet.
Barcza Gedeon 1939-től haláig a 1146 Budapest, Thököly út 170. szám alatti házban lakott.

Liffa Aurél (továbbiakban: a Kérelmező) Barcza Gedeon tiszteletére állítandó emléktábla ügyében támogatási kérelmet nyújtott be (2. melléklet). Kérelmében előadta, hogy az emléktábla elkészítésének és felszerelésének költsége bruttó 391.160 forint, amelyet a Magyar Sakkszövetség bruttó 150.000 forinttal támogatott. A Kérelmező Budapest Főváros XIV. Kerület Zugló Önkormányzatától az emléktábla állítás költségéhez 150.000 forint támogatást kér, a további költséget a Kérelmező állja.

Az emléktábla látványtervét a 3. melléklet tartalmazza.

Az emléktábla elhelyezésének várható időpontja 2026. szeptember 11.

A Kérelmező a 1146 Budapest, Thököly út 170. szám alatti társasház hozzájáruló határozatával rendelkezik (5. melléklet).
II. Vélemények

A szükséges pénzügyi fedezet a Kulturális keret elnevezésű céltartalékból történő felhasználásként (átcsoportosítás Egyéni kérelmek c. költségvetési sorra) biztosítandó.
Kérem a tisztelt Képviselő-testületet, hogy a határozati javaslatot szíveskedjen megtárgyalni és elfogadni.
A Gazdasági Főosztály véleménye: Észrevételt nem tesz.
A Jogi Főosztály véleménye: Az előterjesztésben közölt adatok és információk alapján jogi észrevételt nem tesz.
III. Döntési javaslat

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.
A határozathozatal Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű többséget igényel. 

Budapest, 2026. augusztus 28.
Rózsa András







 

polgármester

Az előterjesztést készítette: 
Polgármesteri Kabinet

Mellékletek:

2. melléklet: Határozati javaslat
3. melléklet: Támogatási kérelem

4. melléklet: Látványterv

5. melléklet: Támogatási szerződés tervezet

6. melléklet: Közgyűlési jegyzőkönyv
1. melléklet a 123-561/2026. előterjesztéshez

Budapest Főváros XIV. Kerület Zugló Önkormányzata Képviselő-testülete

...../2026. (IX. 3.) önkormányzati határozata
 Barcza Gedeon tiszteletére emléktábla állításáról
Budapest Főváros XIV. Kerület Zugló Önkormányzatának Képviselő-testülete úgy dönt, hogy
1. A Magyar Sakkszövetséggel és az elhunyt hozzátartozóival közösen Barcza Gedeon tiszteletére emléktáblát helyez el a Budapest XIV. kerület belterület 31708 helyrajzi számú, természetben az 1146 Budapest, Thököly út 170. szám alatt található társasház külső homlokzatára.
2. A Barcza Gedeon emléktábla kihelyezésének költségéhez 150.000 forint támogatás nyújtását javasolja.
3. felkéri a Polgármestert, hogy a támogatási szerződést a 4. melléklet szerinti tartalommal írja alá.
Határidő: a támogatási szerződés megkötésére 2026. október 15.
Felelős: Rózsa András polgármester (Polgármesteri Kabinet)
